Hjemme i Atlantis har Atlas ingen mandlig arving, og ifølge en gammel profeti vil Poseidon straffe Atlantis for dette ved at lade riget synke i havet. Poseidons præster foreslår, at Atlas gifter sin datter, prinsesse Adalena, væk til den unge prins Sceptor, så de sammen kan få en mandling arving til tronen. Adalena ønsker dog at selv at vælge, hvem hun vil giftes med, og stikker af fra slottet i forklædning ("Profetien"). På havnen ("Havneliv") drømmer den unge mand Silvan om at rejse ud på eventyr ("Alle andre steder"). Efter at have afværget en flok bejlere ("Bejlerne") bliver Adalena antastet af tre af Jabbadoors soldater - Jason, Castor og Phønix - der ønsker at voldtage hende. Silvan forsøger at stoppe soldaterne og slås mod dem, til Jabbadoor griber ind ("Voldtægten"). Jabbadoor og hans lakaj, Zan-Zan, roser Silvan for at have forsøgt at redde Adalena ("Det var tappert gjort"), og som tak går Adalena med til at tage med Silvan på skovtur den næste dag ("Hvornår skal jeg se dig igen"). Silvan løber hjem til sin mor, Salene, og fortæller om mødet med Adalena. Salene fortæller Silvan om sit møde med hans far, Kelvin, der døde i krig mange år forinden ("Fra første sekund").
Kultur